CELEX: 32022D0485
Language: lv
Date: 2022-03-17 00:00:00
Title: Eiropas Centrālās bankas Lēmums (ES) 2022/485 (2022. gada 17. marts), ar ko groza Lēmumu 2010/624/ES par Eiropas finanšu stabilizācijas mehānisma ietvaros veikto Savienības aizņemšanās un aizdošanas darbību pārvaldību (ECB/2022/11)

25.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 98/108
               
            
         EIROPAS CENTRĀLĀS BANKAS LĒMUMS (ES) 2022/485
         (2022. gada 17. marts),
         ar ko groza Lēmumu 2010/624/ES par Eiropas finanšu stabilizācijas mehānisma ietvaros veikto Savienības aizņemšanās un aizdošanas darbību pārvaldību
         (ECB/2022/11)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 122. panta 2. punktu un 132. panta 1. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 17., 21. un 34.1. pantu,
         ņemot vērā Padomes Regulu (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (1), un jo īpaši tās 8. pantu,
         tā kā:
         
                     (1)
                  
                  
                     Par noguldījumiem, kas tiek turēti Eiropas Centrālajā bankā (ECB), kā noteikts Eiropas Centrālās bankas Lēmumā 2010/624/ES (ECB/2010/17) (2), būtu jāmaksā atlīdzība saskaņā ar Eiropas Centrālās bankas Lēmuma (ES) 2019/1743 (ECB/2019/31) (3) 2. panta 1. punktu, lai nodrošinātu salīdzināmu noguldījumu atlīdzības konsekvenci visā Eurosistēmā.
                  
               
                     (2)
                  
                  
                     Tādēļ attiecīgi jāgroza Lēmums 2010/624/ES (ECB/2010/17),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma 2010/624/ES (ECB/2010/17) 4. pantu aizstāj ar šādu:
            
               
                  “4. pants
                  Atlīdzību par 2. pantā minētajiem kontiem maksā saskaņā ar Eiropas Centrālās bankas Lēmuma (ES) 2019/1743 (ECB/2019/31) (*1) 2. panta 1. punkta noteikumiem.
               
            
         
         
            2. pants
            Stāšanās spēkā
            Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2022. gada 17. martā
            
               
                  ECB prezidente
               
               Christine LAGARDE
            
         
         
            (1)  OV L 118, 12.5.2010., 1. lpp.
         
         
            (2)  Eiropas Centrālās bankas Lēmums 2010/624/ES (2010. gada 14. oktobris) par Eiropas finanšu stabilizācijas mehānisma ietvaros veikto Savienības aizņemšanās un aizdošanas darbību pārvaldību (ECB/2010/17) (OV L 275, 20.10.2010., 10. lpp.).
         
            (3)  Eiropas Centrālās bankas Lēmums (ES) 2019/1743 (2019. gada 15. oktobris) par virsrezervju turējumu un noteiktu noguldījumu atlīdzību (ECB/2019/31) (OV L 267, 21.10.2019., 12. lpp.).